पाएं अपने शहर की ताज़ा ख़बरें और फ्री ई-पेपरडाउनलोड करें
रांची। प्रगति के सपने अधूरे, प्रकृति रक्षा से होंगे पूरे। ये स्लोगन दिया है, राजधानी के वरीय आरक्षी निरीक्षक साकेत कुमार सिंह ने। एसएसपी कहते भी हैं कि प्रकृति की रक्षा से ही हमारे जीवन की भी सुरक्षा होगी। एसएसपी बुधवार को दैनिक भास्कर द्वारा आयोजित पर्यावरण दिवस स्लोगन प्रतियोगिता का शुभारंभ करने मोरहाबादी मैदान पहुंचे थे। एसएसपी ने पर्यावरण के संरक्षण को लेकर दैनिक भास्कर द्वारा किए जा रहे प्रयास की न सिर्फ तारीफ की बल्कि अन्य संस्थानों से ऐसे अभियानों चलाते रहने का अनुरोध किया।
सुबह छह बजे से आयोजित इस प्रतियोगिता ने साबित कर दिया कि हमारा समाज बढ़ते प्रदूषण से न सिर्फ परेशान है, बल्कि पर्यावरण की सुरक्षा को लेकर काफी चिंतित है। मॉर्निंग वॉक में पहुंचे सैकड़ों लोगों ने पर्यावरण संरक्षण को लेकर आयोजित इस जागरूकता कार्यक्रम में हिस्सा लिया। बड़े, बुजुर्ग के साथ साथ बच्चों ने भी स्लोगन लिखे। कुछ तो स्लोगन न सोच पाए तो पर्यावरण संरक्षण के लिए अपना संदेश लिख दिया।
कांपिटिशन में 400 से अधिक लोगों ने शिरकत की। जिसमें लोगों ने भास्कर के बैक ड्रॉप पर एक से बढ़कर एक स्लोगन लिखे। आगे की स्लाइड पर -
PHOTO - RAMIZ.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hans zho_Hant eng_Latn